കെ.വി. കുമാരൻ

കേന്ദ്ര സാഹിത്യ അക്കാദമിയുടെ 2024-ലെ വിവർത്തനപുരസ്കാരം നേടിയ എഴുത്തുകാരനാണ് കെ.വി. കുമാരൻ.  
ജീവിതരേഖ
1942 ജൂലൈ എട്ടിന് ഉദുമ ഗ്രാമത്തിലെ ഒരു കർഷക കുടുംബത്തിൽ ജനിച്ചു. ഹിന്ദി  അധ്യാപകനായി ഒൗദ്യോഗിക ജീവിതമാരംഭിച്ചു.  ഒരു കൊല്ലം സാക്ഷരതാ ജില്ലാ കോഓഡിനേറ്ററായി സേവനമനുഷ്ഠിച്ചു. പാലക്കുന്ന് അംബിക ഹയർസെക്കൻഡറി  സ്കൂളിൽ 15 വർഷക്കാലം പ്രിൻസിപ്പലായിരുന്നു. ഹിന്ദി എഴുത്തുകാരൻ 
യശ്പാലിന്റെ ജീവചരിത്രത്തിൽ നിന്ന് സംഗ്രഹിച്ച ‘കൊടുങ്കാറ്റടിച്ച  നാളുകൾ’ ആണ് ആദ്യത്തെ വിവർത്തന ഗ്രന്ഥം. അദ്ദേഹത്തിന്റെ തന്നെ 
‘എന്റെയും നിന്റെയും കഥ’, ‘കൊലക്കയറിന്റെ കുരുക്കുവരെ’, ‘ജയിൽ’ എന്നീ ഗ്രന്ഥങ്ങൾ വിവർത്തനം ചെയ്തു. മന്മഥനാഥ ഗുപ്തയുടെ ‘ചന്ദ്രശേഖർ 
ആസാദും കൂട്ടുകാരും’  ആശാറാണി വോഹറയുടെ ‘കൊച്ചു വിപ്ളവകാരികൾ’ എന്നീ  കൃതികളും വിവർത്തനം ചെയ്തിട്ടുണ്ട്. ജ്ഞാനപീഠ പുരസ്കാര ജേതാവായ  
ശിവരാമകാറന്തിന്റെ ‘ചോമനദൂടി’ എന്ന കന്നട നോവൽ ‘ചോമന്റെ തുടി’ എന്ന  പേരിൽ വിവർത്തനം ചെയ്തു. ഈ പുസ്തകം പ്ളസ് ടുവിന് മലയാള ഉപപാഠ 
പുസ്തകമായിരുന്നു. രാംദാസ് നായ്ഡുവിന്റെ ‘വിശ്വ സിനിമ’, ഗോപാല കൃഷ്ണ  പൈയുടെ ‘സ്വപ്ന സാരസ്വത’ എന്നീ കൃതികളും കന്നടയിൽ നിന്ന് മലയാളത്തിലേക്ക്
വിവർത്തനം ചെയ്തിട്ടുണ്ട്.https://www.madhyamam.com/news/317432/141029
കൃതികൾ
 എസ്.എൽ. ഭൈരപ്പയുടെ കന്നഡ നോവലായ ‘യാനം’ 
 കൊടുങ്കാറ്റടിച്ച നാളുകൾ 
 എന്റെയും നിന്റെയും കഥ
 കൊലക്കയറിന്റെ കുരുക്കുവരെ
 ജയിൽ
 ചോമന്റെ തുടി

പുരസ്കാരങ്ങൾ
 കേന്ദ്ര സാഹിത്യ അക്കാദമിയുടെ 2024-ലെ വിവർത്തനപുരസ്കാരംhttps://sahitya-akademi.gov.in/pdf/Pressrelease_TP-2024.pdf
അവലംബം

വർഗ്ഗം:വിവർത്തകർ
വർഗ്ഗം:കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം നേടിയവർ